**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: pasts@tukums.lv

**LĒMUMS**

Tukumā

**2025. gada 28. maijā Nr. TND/1-1.1/25/362**

(prot. Nr. 8, 50. §)

**Par pašvaldības nekustamā īpašuma Ķiršu**

**ielā 7, Kandavā, Tukuma novadā, atsavināšanu un izsoles noteikumu apstiprināšanu**

Nekustamais īpašums Ķiršu ielā 7, Kandavā, Tukuma novadā, kadastra numurs 9011 001 1118, ir Tukuma novada pašvaldības īpašums, reģistrēts Zemgales rajona tiesas Kandavas pilsētas zemesgrāmatas nodalījumā Nr. 100000941199 (turpmāk – Nekustamais īpašums). Nekustamais īpašums sastāv no vienas zemes vienības 0,2849 ha platībā ar kadastra apzīmējumu 9011 001 1114 un būves ar kadastra apzīmējumu 9011 001 0688 006.

Tukuma novada pašvaldībai (turpmāk – pašvaldība) nav nepieciešams saglabāt īpašumā Nekustamo īpašumu pašvaldības funkciju veikšanai.

Publiskas personas mantas atsavināšanas likuma 3. panta otrā daļa noteic, ka *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic, ka *atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmā daļa noteic, ka *atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija,* 9. panta otrā daļa noteic, ka *institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei, bet 73. panta trešā un ceturtā daļa paredz, ka pašvaldība var mantu, t. sk. nekustamo īpašumu, likumā noteiktā kārtībā atsavināt.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.*

Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2025. gada 24. marta vērtējumu Nekustamā īpašuma tirgus vērtība ir 33 500,00 *euro* (trīsdesmit trīs tūkstoši pieci simti *euro*), kas ir augstāka par Nekustamā īpašuma fiskālo kadastrālo vērtību – 8507,00 *euro* (astoņi tūkstoši pieci simti septiņi *euro*), t. sk. zemes fiskālā kadastrālā vērtība – 2764,00 *euro* (divi tūkstoši septiņi simti sešdesmit četri *euro*). Pašvaldības izdevumi par SIA “VCG Ekspertu grupa” pakalpojumiem ir 242,00 *euro* (divi simti četrdesmit divi *euro*).

Atlikusī bilances vērtība uz 2025. gada 30. aprīli pēc grāmatvedības uzskaites datiem dzīvojamai ēkai Ķiršu ielā 7, Kandavā, Tukuma novadā, ir 0,00 e*uro* (nulle *euro*) (Pamatlīdzekļu uzskaites kartīte Nr. KRV2478, inventāra Nr. KPP1218-2478).

Atlikusī bilances vērtība uz 2025. gada 30. aprīli pēc grāmatvedības uzskaites datiem zemei Ķiršu ielā 7, Kandavā, Tukuma novadā, ir 946,40 *euro* (deviņi simti četrdesmit seši *euro,* 40 centi) (Pamatlīdzekļu uzskaites kartīte Nr. KPP0539\_1, inventāra Nr. KPP15110539\_1).

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka *publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.*

Pamatojoties uz minēto, Tukuma novada domes Īpašumu apsaimniekošanas un privatizācijas komisijas (turpmāk – komisija) 2025. gada 14. maija sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, nosakot izsoles sākumcenu (nosacīto cenu) 33 800,00 *euro* (trīsdesmit trīs tūkstoši astoņi simti *euro*).

Pamatojoties uz Pašvaldību likuma 10. panta pirmās daļas 16. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, ņemot vērā komisijas 2025. gada 14. maija lēmumu, Tukuma novada dome nolemj:

1. atsavināt pašvaldības nekustamo īpašumu Ķiršu ielā 7, Kandavā, Tukuma novadā, kadastra numurs 9011 001 1118, ar tā sastāvā esošo zemes vienību 0,2849 ha platībā ar kadastra apzīmējumu 9011 001 1114 un būvi ar kadastra apzīmējumu 9011 001 0688 006 par sākuma cenu (nosacīto cenu) **33 800,00 *euro*** (trīsdesmit trīs tūkstoši astoņi simti *euro*), pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 48 (pielikumā),

3. uzdot komisijai organizēt Nekustamā īpašuma izsoli,

4. Īpašumu nodaļai organizēt informācijas par izsoli publicēšanu laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv).

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa